b'\n_START_ARTICLE_\nCurt Young\n_START_SECTION_\nIgralski dnevi\n_START_PARAGRAPH_\nYoung je bil s strani ekipe iz Oaklanda izbran v 4. krogu nabora lige MLB leta 1981. Ekipi se je na stopnji MLB pridru\xc5\xbeil leta 1983 in z njimi igral vse do leta 1991. Leta 1987 je bil njihov za\xc4\x8detni metalec ob Dnevu odprtja. Nato je leto 1992 pre\xc5\xbeivel z ekipama Kansas City Royals in New York Yankees pred povratkom v Oakland v letu 1993._NEWLINE_Young je v svoji karieri zabele\xc5\xbeil dve celotni tekmi z le enim dovoljenim udarcem v polje. To mu je uspelo 5. oktobra leta 1986 in 9. junija 1987. Prav tako je bil udele\xc5\xbeenec dveh izmed niza treh zaporednih Svetovnih serij ekipe med obdobjem 1988-1990, in to prav tistih leta 1988 in 1990, ki so ju izgubili (leta 1989 so suvereno zmagali).\n_START_SECTION_\nTrenerska kariera\n_START_PARAGRAPH_\nPreden je leta 2004 postal trener metalcev ekipe, je bil Young \xc5\xbee prej\xc5\xa1nje \xc5\xa1tiri sezone tako ali druga\xc4\x8de vpleten v ni\xc5\xbeje podru\xc5\xbenice kluba. Po tem, ko so mu po sezoni 2010 ponudili enoletno pogodbo, je klub za\xc4\x8dasno zapustil. Nato se je 2. novembra 2010 na istem polo\xc5\xbeaju pridru\xc5\xbeil ekipi Boston Red Sox, a se je po zgodovinskem septembrskem razpadu ekipe vrnil nazaj v Oakland.'